खानीखोला

नेपालको पूर्व प्रशासनिक विभाजन अनुसार, मध्यपश्चिमाञ्चल विकास क्षेत्रको भेरी अञ्चल, सुर्खेत जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या ३२३७ रहेको थियो जसमध्ये १५३३ पुरुष र १७०४ महिला रहेका थिए भने यहाँ ६६७ घरधुरी रहेको थियो। यो हाल सिम्ता गाउँपालिकामा पर्दछ। यो सिम्ता गाउँपालिकाको वडा नम्बर ९ हो।

यस क्षेत्र पहाडी ईलाकामा पर्ने भएकाले कोणधारी बोटबिरुवाहरू पाइन्छन। जसमा प्रमुख रूपमा सल्लाका रुखहरू पाइन्छन्। यहाँ सुर्खेत जिल्लाकै अग्लो स्थान भोटेचुली अवस्थित रहेको छ। जुन स्थानबाट पुरै सुर्खेत जिल्ला र सिस्ने हिमाल देखिन्छ। खानीखोला गाविसलाई सिम्ता क्षेत्रको आठ गाविसहरूमध्ये एक गाविसको रूपमा मानिन्छ। जुन क्षेत्रलाई सिङ्गारू नाचको मौलिक स्थान भनिन्छ। खानीखोला यसको बीच क्षेत्रबाट खानीखोला बग्दछ।

सन्दर्भ सामग्रीहरू

श्रेणी:सुर्खेत जिल्लाका ठाउँहरू